สวัสดีค่ะ รบกวนถามคุณหน่อยค่ะว่า ในขณะมีประจำเดือน สามารถกินยาบำรุงเลือด ferrous( 200 mg.) ได้รึป่าวค่ะ มีผลทำให้ประจำเดือนมาเยอะด้วยมั๊ยค่ะ ขอบมากค่ะ
สวัสดีค่ะ ยาเฟอรัสฟูมาเรต (Ferrous fumarate) เป็นยาที่เป็นธาตุเหล็ก โดยนำมาใช้รักษาผู้ที่มีภาวะโลหิตจางจากขาดธาตุเหล็กดังนั้น หากยังไม่ได้รับการวินิจฉัยที่แน่นอนว่ามีภาวะโลหิตจางจากการขาดธาตุเหล็ก ก็ไม่ควรทานโดยไม่จำเป็น เพราะอาจได้รับผลข้างเคียงต่างๆ โดยไม่จำเป็น เช่น อุจจาระเป็นสีดำ ท้องผูกหรือท้องเสีย คลื่นไส้ อาเจียน แสบร้อนกลางอก เบื่ออาหาร ปัสสาวะมีสีคล้ำ เป็นต้นนอกจากนี้ หากมีภาวะธาตุเหล็กในร่างกายเกิน หรือมีภาวะโลหิตจางจากโรคอื่นๆ เช่น โรคเม็ดเลือดแดงแตกง่ายชนิดต่างๆ รวมถึงโรคธาลัสซีเมีย อาจทำให้เกิดอันตรายจากการมีธาตุเหล็กในร่างกายเกินได้แต่หากได้รับการวินิจฉัยที่แน่นอนแล้วว่ามีภาวะโลหิตจางจากการธาตุเหล็ก ก็สามารถทานได้ และสามารถทานในขณะที่มีประจำเดือนมาได้ ไม่ได้มีผลทำให้เลือดประจำเดือนมามากผิดปกติแต่อย่างใด